**MAKSUTON VARHAISKASVATUS**

Sivistyslautakunta päätti kokouksessaan 17.2.2022 tarjota 5-vuotiaille maksutonta varhaiskasvatusta 20 viikkotunnin osalta toimintakaudella 2023-2024. Päätöksen mukaan maksuton varhaiskasvatus noudattaa esiopetuksen toiminta- ja loma-aikoja siten, että maksutonta varhaiskasvatusta tarjotaan esiopetuksen toimintapäivinä. Loma-aikoina varhaiskasvatuksesta peritään asiakasmaksupäätöksen mukainen maksu.

**Maksutonta 20 viikkotunnin varhaiskasvatusta tarjotaan ensi syksystä alkaen vuonna 2018 syntyneille lapsille päiväkodeissa päivittäin, arkipäivinä ryhmästä riippuen klo 9-13 tai 8.45-12.45 (Leivonpesä, Leppäkerttu, Sammalniitty, Tuulihattu ja Tervapääsky).**

**Syyskaudella: ke 16.8.2023-ke 20.12.2023**

syysloma16.10.-22.10.2023 (vko 42)

Itsenäisyyspäivä ma 6.12.2023

Joululoma 21.12.2023 – 7.1.2024

**Kevätkaudella: ma 8.1.2024 – ke 29.5.2024**

talviloma 19.2.-25.2.2024 (vko 8)


pääsiäinen 29.3.-1.4.2024

vapunpäivä 1.5.2024

helatorstai 9.5.2024

muu vapaa pe 10.5.2024

**5-vuotiaiden toiminta on osa varhaiskasvatusta (ei esiopetusta) perustuen Someron varhaiskasvatussuunnitelmaan ja siihen osallistuminen on perheille vapaaehtoista.**

Mikäli 5-vuotias ( 2018-synt. ) lapsesi on jo varhaiskasvatuksessa tai olet hakenut hänelle varhaiskasvatuspaikkaa, sinun ei tarvitse tehdä mitään erityistä maksuttomuuteen liittyen.

Jos haluat lapsesi osallistuvan maksuttomaan 5-vuotiaiden varhaiskasvatukseen, mutta et ole tehnyt hänelle vielä hakemusta, niin teethän hänelle **varhaiskasvatushakemuksen** mahdollisimman pian. Hakemus tehdään sähköisesti Someron kaupunki/ varhaiskasvatus sivujen kautta <https://www.somero.fi/kasvatus-ja-koulutus/varhaiskasvatus/>

Kesällä saat toimiston suunnalta postia, jossa on tuloselvityslomake ja kyselyä hoitotuntien määrästä. Huomioimme automaattisesti maksuttoman osuuden lapsesi varhaiskasvatusmaksussa ajalla 16.8.2023-29.5.2024.

Mikäli 5-vuotias lapsesi osallistuu varhaiskasvatukseen pelkästään maksuttoman tuntimäärän verran, niin huomioithan, että hänellä on samat loma-ajat kuin esiopetuksessa olevalla lapsella eli lomat syyslomaviikolla, joulun aikaan, talvilomalla sekä muutamia muita vapaapäiviä. Lapsesi ryhmä tiedottaa näistä toimintakauden alussa.

Yhteistyöterveisin varhaiskasvatuksen puolesta

Nina Mäkelä

kasvatuspäällikkö

puh 044 7791410

nina.makela@somero.fi